ยาคุมแบบฝังหมดอายุแต่ยังไม่ได้เอาออก เราสามารถกินยาคุมแบบเม็ดแทนได้ไหม ทั้งๆที่ไม่ได้เอาเข็มออก
สวัสดีค่ะ ยาคุมแบบฝังรายปี 3-5 ปีนั้น เป็นยาคุมประเภทมีฮอร์โมนเพศ ที่มีประสิทธิภาพสูงในช่วงที่กำหนดไว้คือ 3 หรือ 5 ปีขึ้นกับชนิดของยาโดยหลังจากเลยกำหนดนั้นๆแล้ว ควรไปเอายาที่ฝังออก เพราะถึงแม้จะไม่มีประสิทธิภาพในการคุมกำเนิดแล้ว แต่ในยาฝังอาจจะยังมีฮอร์โมนและปล่อยออกมาสู่ร่างกายทำให้เกิดความผิดปกติเช่นเลือดออกผิดปกติทางช่องคลอดหรือประจำเดือนมาไม่สม่ำเสมอได้ รวมไปถึงแท่งพลาสติกที่ใส่เข้าไปก็จัดว่าเป็นสิ่งแปลกปลอมต่อร่างกาย หากทิ้งไว้นานร่างกายอาจจะสร้างพังผืดยึดแน่น จนเอาออกได้ยากมากขึ้นเรื่อยๆเมื่อเวลาผ่านไป จึงควรไปเอาออกตามกำหนดค่ะและหลังจากเอายาฝังออก หากยังไม่พร้อมตั้งครรภ์ ควรคุมกำเนิดด้วยวิธีอื่นต่อทันที ไม่ว่าจะเป็นการใช้ยาคุมแบบแผงรายเดือน ฉีดยาคุม หรือการใช้ถุงยางอนามัยขณะมีเพศสัมพันธ์